Teymi Melaniu Trump tjáir sig um sniðgöngu fjölda hönnuða Ritstjórn skrifar 25. janúar 2017 10:30 Melania Trump er smekkleg kona en hönnuðir neyta þó að klæða hana . Vísir / Getty Þrátt fyrir að það séu fáar konur jafn mikið í sviðsljósinu þessa dagana og Melania Trump , ný forsetafrú Bandaríkjana , þá eru margir hönnuðir sem hafa gefið það út að þau muni ekki vilja klæða hana . Á meðal þeirra eru Tom Ford , Marc Jacobs og Naeem Khan . Í viðtali við WWD segir persónulegur förðunarfræðingur Melaniu slík viðhorf séu algjör hræsni . Áður en hún varð forsetafrú var slegist um að klæða hana . Melania var vel tengd innan tískubransans enda hefur hún starfað sem fyrirsæta í fjölmörg ár . Einn af hennar nánustu vinum var Andre Leon Talley en hann segir í dag að þau séu ekki í sambandi eftir kosningarnar . Hún segir það sýna hversu þröngsýnt fólk getur verið að skilja fólk útundan einungis vegna pólitískra skoðana þeirra . Í hennar huga sé þetta einfaldlega grimmd .